**«Астана қаласы мәслихатының аппараты» ММ**

**ұйымдастыру-әкімшілік жұмыстары бөлімінің қызметіндегі сыбайлас жемқорлық тәуекелдеріне ішкі талдау нәтижелері бойынша**

**талдамалық анықтама**

Бізбен, құрамында «Астана қаласы мәслихатының аппараты» ММ басшысы Б.А. Ахметжанова, «Астана қаласы мәслихатының аппараты» ММ басшысының орынбасары Ж.Г. Қайдарова, «Астана қаласы мәслихатының аппараты» ММ ұйымдастыру-әкімшілік жұмыстары бөлімінің басшысы Қ.С. Төлешова, «Астана қаласы мәслихатының аппараты» ММ ұйымдастыру-әкімшілік жұмыстары бөлімінің бас инспекторы Э.Е. Халелова, «Астана қаласы мәслихатының аппараты» ММ ұйымдастыру-әкімшілік жұмыстары бөлімінің бас инспектор-бухгалтері Ж.Х. Халихан «Астана қаласы мәслихатының аппараты» ММ қызметінде сыбайлас жемқорлық тәуекелдеріне ішкі талдау жүргізу жөніндегі жұмыс тобы (бұдан әрі – Жұмыс тобы), «Астана қаласы мәслихатының аппараты» мемлекеттік мекемесінің (бұдан әрі - Аппараты) 2022 жылғы қызметіндегі сыбайлас жемқорлық тәуекелдеріне ішкі талдау жүргізілді.

Ішкі талдау «Сыбайлас жемқорлыққа қарсы іс-қимыл туралы» 2015 жылғы 18 қарашадағы Қазақстан Республикасының Заңына, Қазақстан Республикасы Сыбайлас жемқорлыққа қарсы іс-қимыл агенттігі (Сыбайлас жемқорлыққа қарсы қызмет) Төрағасының 2020 жылғы 28 қаңтардағы №22 бұйрығымен бекітілген Сыбайлас жемқорлыққа қарсы мониторинг жүргізу қағидаларына және Астана қаласы мәслихаты төрағасының 2023 жылғы 16 қаңтардағы № 20-ө өкімі негізінде жүргізілді.

Аппарат өз қызметінде Қазақстан Республикасының «Қазақстан Республикасындағы жергілікті мемлекеттік басқару және өзін-өзі басқару туралы», «Қазақстан Республикасы астанасының мәртебесі туралы», «Құқықтық актілер туралы» Заңдарын және Астана қаласы мәслихатының 2022 жылғы 30 наурыздағы №257/23-VII шешімімен бекітілген «Астана қаласы мәслихатының Регламентін», Астана қаласы мәслихатының 2022 жылғы 15 қыркүйектегі №230/31-VII шешімімен бекітілген «Астана қаласы мәслихатының аппараты» мемлекеттік мекемесінің Ережесін басшылыққа алады.

**I. Нормативтік құқықтық актілер мен құқықтық актілердегі сыбайлас жемқорлық тәуекелдері**

Аппарат құрылымы бір бөлімнен - Мәслихат аппаратының ұйымдастыру-әкімшілік жұмыстары бөлімінен тұрады.

**1. Аппарат бөлімінің қызметіне қатысты нормативтік құқықтық актілер нормаларының сәйкес келмеуі.**

Аппарат Астана қаласы мәслихатының, оның органдары мен депутаттарының қызметін қамтамасыз ететін Қазақстан Республикасының мемлекеттік органы болып табылады.

Аппарат өз қызметін Қазақстан Республикасының Конституциясына және заңдарына, Қазақстан Республикасының Президенті мен Үкіметінің актілеріне, өзге де нормативтік құқықтық актілерге, сондай-ақ «Астана қаласы мәслихатының аппараты» мемлекеттік мекемесінің Ережесіне сәйкес жүзеге асырады.

Жұмыс тобы мен мынадай нормативтік құқықтық актілер зерделенді: 2008 жылғы 4 желтоқсандағы Қазақстан Республикасының Бюджет кодексі, «Салық және бюджетке төленетін басқа да міндетті төлемдер туралы» 2017 жылғы 25 желтоқсандағы Қазақстан Республикасының Салық кодексі (Салық кодексі), «Қазақстан Республикасындағы жергілікті мемлекеттік басқару және өзін-өзі басқару туралы» 2001 жылғы 23 қаңтардағы Қазақстан Республикасының Заңы, «Қазақстан Республикасы астанасының мәртебесі туралы» 2007 жылғы 21 шілдедегі Қазақстан Республикасының Заңы, «Қазақстан Республикасының мемлекеттік қызметі туралы» 2015 жылғы 23 қарашадағы Қазақстан Республикасының Заңы, «Құқықтық актілер туралы» 2016 жылғы 6 сәуірдегі Қазақстан Республикасының Заңы, «Мемлекеттік сатып алу туралы» 2015 жылғы 4 желтоқсандағы Қазақстан Республикасының Заңы, Қазақстан Республикасының 2020 жылғы 29 маусымдағы Әкімшілік рәсімдік-процестік кодексі.

Талдау барысында Аппарат қызметіне қатысты нормативтік құқықтық актілер нормаларының сәйкессіздігі анықталған жоқ.

**2. Салалық заңнаманың дискрециялық нормалары.**

Аппарат қызметін талдау барысында салалық заңнаманың дискрециялық нормаларының орын алмағаны анықталды.

**II. Ұйымдастырушылық-басқарушылық қызметтегі сыбайлас жемқорлық тәуекелдері**

1. **Персоналды басқару, оның ішінде кадрлардың ауысуы.**

**Талданатын кезең - 2021 жыл.**

Аппарат құрылымы Нұр-Сұлтан қаласы мәслихатының 2021 жылғы 10 наурыздағы №22/2- VII шешімімен бекітілген.

Астана қаласы мәслихаты депутаттарының тиісті санына және жоғарыда көрсетілген өкіммен бекітілген Аппараттың штат кестесіне сәйкес, Аппараттың мемлекеттік қызметшілерінің саны 7 адамды құрайды.

2022 жылы екі қызметкер басқа мемлекеттік органдарға жұмысқа ауысты. Босаған мемлекеттік лауазымдарға орналасуға жалпы конкурстың нәтижелері бойынша 2 қызметкер қабылданды.

Ауысым бөлігінде «Командалық ауысу» анықталған жоқ.

Талдау барысында қабылданған қызметкерлердің үлестестігі анықталған жоқ.

Мемлекеттік әкімшілік қызметшілер мен басшылық құрамды тәртіптік жауапкершілікке тарту Қазақстан Республикасының Еңбек кодексіне және мемлекеттік қызмет саласындағы нормативтік құқықтық актілерге сәйкес жүзеге асырылады.

Өткен кезеңде Аппараттың мемлекеттік қызметшілері тәртіптік жауапкершілікке тартылған жоқ.

2022 жылы Аппаратқа, «Астана қаласының Жұмыспен қамту орталығы» КММ жолданған еңбек шартымен Қоғамдық жұмыстар бағдарламасы бойынша - 4 қызметкер есеп бойынша техник болып қабылданды.

1. **Бюджеттің ашықтығы:**

Астана қаласы мәслихатының (бұдан әрі - Мәслихат) бюджеттік бағдарламалары Астана қаласы мәслихаты хатшысының өкімімен бекітіледі және өзгерістер мен толықтырулар ескеріле отырып (бекітілген, нақтыланған), Мәслихаттың веб-сайтында «Азаматтық бюджет» бөлімінде орналастырылады.

«Бюджеттің атқарылуы туралы есебі» бөлімінде Мәслихат бюджетінің атқарылуы туралы есебі орналастырылады.

Бұдан басқа, мәслихаттың бюджет туралы шешімінің жобасы үшін ашық нормативтік құқықтық актілердің интернет-порталында орналастырылады, Қазақстан Республикасының Әділет Министрлігімен келісіледі.

Сессияда бекітілгеннен кейін мәслихат шешімі нормативтік құқықтық актілердің Эталондық бақылау банкінде жарияланады.

1. **Мемлекеттік сатып алу.**

Мемлекеттік сатып алу «Мемлекеттік сатып алу туралы» Қазақстан Республикасының Заңына және осы саланы реттейтін нормативтік құқықтық актілерге сәйкес жүргізіледі.

Тауарларды, жұмыстарды және көрсетілетін қызметтерді мемлекеттік сатып алу бекітілген Мемлекеттік сатып алу жоспары негізінде жүзеге асырылады.

Қажеттілігіне қарай жыл ішінде Мемлекеттік сатып алу жоспарына өзгерістер мен толықтырулар енгізіледі.

Мемлекеттік сатып алу жоспары [www.goszakup.gov.kz](http://www.goszakup.gov.kz) мемлекеттік сатып алу порталында орналастырылады.

Бұдан басқа, [www.goszakup.gov.kz](http://www.goszakup.gov.kz) порталында тауарларды, жұмыстар мен қызметтерді мемлекеттік сатып алу бойынша есептер мен шарттарды орналастыру бойынша жұмыс жүргізіледі.

2022 жылы мемлекеттік сатып алулар бір көзден баға ұсыныстарын сұрату және ашық конкурс тәсілімен ұйымдастырылды және өткізілді.

Мемлекеттік сатып алудағы сыбайлас жемқорлық тәуекелдерін барынша азайту үшін Аппаратта мемлекеттік сатып алудың басым бөлігі қолданыстағы заңнамаға сәйкес баға ұсыныстары тәсілімен өткізіледі.

Тауарларды, жұмыстарды және көрсетілетін қызметтерді ұсынатын әлеуетті өнім берушілердің баға ұсыныстарын қарау кезінде олардың үлестестігі анықталған жоқ.

Қазақстан Республикасының Сыбайлас жемқорлыққа қарсы іс-қимыл туралы заңнамасына сәйкес Аппараттың мемлекеттік әкімшілік қызметшілері жыл сайын кірістері мен мүлкі туралы декларация тапсырады.

Лауазымды тұлғалар үшін қолданыстағы заңнамамен белгіленген сыбайлас жемқорлыққа қарсы қабылданған шектеулер мен тыйымдарды бұзу (оның ішінде коммерциялық ұйымдарды сенімгерлік басқаруға беру және т.б.) анықталған жоқ. Мемлекеттік қызметшілердің жеке істерінде ант беру мәтіндері, Қазақстан Республикасының «Сыбайлас жемқорлыққа қарсы іс-қимыл туралы» Заңына сәйкес шектеулерімен Қазақстан Республикасы Мемлекеттік қызметшілерінің Әдеп нормаларымен танысу парақтары бар.

**4. Мүдделер қақтығысы**

Аппарат қызметінде сыбайлас жемқорлық тәуекелдерін ішкі талдау барысында мүдделер қақтығысы анықталған жоқ.

**5. Мемлекеттік қызметтер**

Қазақстан Республикасының қолданыстағы заңнамасына сәйкес Аппараттың құзыретіне мемлекеттік қызмет көрсету жөніндегі функциялар кірмейді.

**6. Рұқсат беру және бақылау - қадағалау функцияларын іске асыру**

Аппарат туралы Ережеде бақылау-қадағалау функцияларын іске асыру көзделмеген**.**

**7. Аппарат бөліміне келіп түскен жеке және заңды тұлғалардың өтініштері**

Аппаратта азаматтардың өтініштері бойынша жұмыс Қазақстан Республикасының 2020 жылғы 29 маусымдағы Әкімшілік рәсімдік-процестік кодексіне сәйкес жүргізіледі.

Жеке және заңды тұлғалардың өтініштерін есепке алу барлық мемлекеттік органдардың өтініштерді қарауының ашықтығын қамтамасыз етуге бағытталған Қазақстан Республикасы Бас Прокурорының 2021 жылғы 19 мамырдағы №70 бұйрығымен бекітілген Мемлекеттік органдарға, жергілікті өзін-өзі басқару органдарына, мемлекет жүз пайыз қатысатын заңды тұлғаларға келіп түсетін өтініштерді тіркеу, есепке алу, сондай-ақ «Электрондық өтініштер» ақпараттық талдау жүйесін жүргізу қағидаларының негізінде жүргізіледі.

Осы бағыттағы жұмыстың жай-күйіне, жеке және заңды тұлғалардың өтініштерін уақтылы және сапалы қарауды қамтамасыз етуге талдау тұрақты негізде жүргізіледі, бақылауды арттыру, өтініштерді қараудың белгіленген мерзімдерін сақтамауға жол бермеу бойынша шаралар қабылданады.

Мәслихат аппаратының номенклатурасына сәйкес өтініштер бойынша іс жүргізу іс жүргізудің басқа түрлерінен бөлек жүргізіледі. Аппаратқа жеке және заңды тұлғалардан келіп түскен барлық өтініштер уақтылы тіркеледі, өңделеді, орындалады және бақыланады. Аппаратқа келіп түскен барлық өтініштер бойынша қажетті түсініктемелер берілген. Өтініш берушілерге жауаптар қолданыстағы заңнамаға сәйкес - заңнамада белгіленген мерзімде өтініш берілген тілде жолданды.

Мәслихат депутаттарымен азаматтарды жеке қабылдау үшін арнайы сағаттар мен күндер белгіленген. Қабылдау кестесі ресми интернет-ресурста орналастырылған.

2022 жылы Аппаратқа 383 өтініш түсті, оның ішінде заңды тұлғалардан – 86, жеке тұлғалардан - 297 өтініш.

Барлық өтініштер белгіленген мерзімде қаралып, орындалды, өтініш берушілерге түсініктемелер берілді.

Есепті кезеңде құжаттарды орындау мерзімдерін бұзу анықталған жоқ. Бақылау-өкімдік құжаттарды орындамағаны үшін жауапкершілікке тартылған қызметкерлер жоқ.

Жоғарыда баяндалғанның негізінде Жұмыс тобы Аппаратының қызметінде сыбайлас жемқорлық тәуекелдері орын алмаған деген қорытындыға келді.

**Жалпы ұсыныстар**:

1. Аппаратта қолданыстағы заңнамаға сәйкес сыбайлас жемқорлыққа қарсы іс-қимыл шараларын кешенді пайдалану жөніндегі жұмысты жалғастыру.

**Жұмыс тобы:**

Ахметжанова Б.А. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Қайдарова Ж.Г. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Төлешова Қ.С. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Халелова Э. Е. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Халихан Ж. Х. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Астана қаласы**

**мәслихатының төрағасы** \_\_\_\_\_\_\_\_\_\_\_\_\_\_\_\_\_\_\_\_\_\_ **Е. Каналимов**